เซ็ง PTT-BCP ขึ้นราคาเบนซิน-โซฮอลลิตรละ 40 สต. เริ่มพรุ่งนี้
เซ็ง ปตท.-บางจาก ขึ้นราคาเบนซิน-แก๊สโซฮอลลิตรละ 40 สต.เว้น E85 ขึ้น 20 สต.มีผลพรุ่งนี้ (31 ส.ค.)
30 ส.ค. 2559

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับขึ้นราคาขายปลีกน้ำมันกลุ่มเบนซินลิตรละ 40 สต. ยกเว้น E85 ปรับขึ้น 20 สต. ส่วนดีเซลคงเดิม โดยจะมีผลตั้งแต่เวลา 05.00 น. วันพรุ่งนี้ (31 ส.ค.) เป็นต้นไป
ทั้งนี้ จะส่งผลให้ราคาขายปลีกน้ำมันสำเร็จรูปของ ปตท.และบางจากฯ ที่สถานีบริการในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 32.16 บาท, แก๊สโซฮอล 95 ลิตรละ 25.05 บาท, แก๊สโซฮอล 91 ลิตรละ 24.78 บาท, E20 ลิตรละ 22.54 บาท, E85 ลิตรละ 18.19 บาท ส่วนดีเซลคงเดิมที่ลิตรละ 23.69 บาท (ราคานี้ยังไม่รวมภาษีท้องที่ของแต่ละจังหวัด)